
1.	NAMEN IN UPORABA
Namen dvostebrnega dvigala je, da enostavno s pomočjo ročic dvigamo avtomobile. Naprava je namenjena predvsem za avtomehanične delavnice, ker omogoča prostorsko dobro rešitev, saj lahko delavec brez večjih naporov dostopa do okvarjenih področij. Naprava je mehansko varna, omogoča avtomatsko zapiranje rok, elektronska sinhronizacija, elektromehanski zaklop v primeru izpada el. energije, vsebuje varno stikalo za preobremenitev in končna stikala.

2.	NEVARNOSTI PRI DELU
Obstaja nevarnost padcev predmetov z višine, nevarnost udarnin in zmečkanin, možnost ostalih poškodb zaradi neupoštevanja navodil za varno delo, možnost ostalih poškodb v primeru, da na dvostebernem dvigalu niso nameščene varnostne zaščite ali so le-te blokirane.

3.	PRED UPORABO
-	pred začetkom dela obvezno preverimo brezhibno delovanje dvižnih-podložnih naprav in varnostnih naprav, stikal in pregledamo nosilne verige in kavelj,
-	tla delovnega mesta pospravimo, saj morajo biti prosta in čista (nemastna),
-	material pravilno zložimo na za to predvideno mesto,
-	na delovnem mestu naj ne bo nepotrebnega materiala in drugih predmetov.

4.	MED UPORABO
-	breme se lahko dviga samo navpično (v delovnem območju dvigala),
-	breme nikoli ne sme presegati dovoljene nosilnosti dvigala,
-	v primeru, da pride do napake ali okvare dvigala, je potrebno delo takoj ustaviti in napako javiti svojemu nadrejenemu,
-	dvosteberno dvigalo mora biti postavljeno tako, da je odstopanje od vertikalne osi stebra na višini 1 m največ za 1 mm,
-	po končanem delu se morajo konzole dvigala razbremeniti in vse komande postaviti v nevtralen položaj,

5.	VZDRŽEVANJE, ČIŠČENJE IN PREGLEDOVANJE
-	vzdrževanje naprave ni zahtevno, po uporabi jo obrišemo s krpo, lahko jo tudi namažemo z oljem, 
-	popravilo dvostebrnega dvigala lahko opravlja samo za to delo kvalificirana in pooblaščena oseba,
-	periodične preglede opravijo za to pooblaščene osebe.

6.	OSEBNA ZAŠČITNA SREDSTVA
Pri delu je predpisana uporaba delovne obleke, zaščitnih čevljev in zaščitnih očal. V delavnicah, kjer je naprava za snemanje plaščev, so obvezni ušesni čepki ali glušniki.

